Αξιότιμε κύριε Αρκουμανέα Παναγιώτη, Πρόεδρε του ΕΟΔΥ,

με την επιβολή του lockdown στην πόλη της Θεσσαλονίκης, αλλά και ενόψει γενικού lockdown, πλήθος υγειονομικών υπαλλήλων πολλοί εξ αυτών υπηρετούντες στο ΓΝΘ Παπαγεωργίου, που είτε γιατί διαμένουν εκτός έδρας Νοσοκομείου, είτε γιατί, για πλείστους όσους λόγους, συνηθίζουν να μοιράζονται την μετακίνησή τους από και προς την εργασία τους με κοινό όχημα αντιμετωπίζουν ένα σοβαρό πρόβλημα μετακίνησης με τους γεωγραφικούς και αριθμητικούς περιορισμούς που προβλέπονται.

Το ζήτημα μάς ετέθη  όχι απλά ως πρακτικό και οικονομικό θέμα, όσο ενδεχόμενης έκθεσης σε ασυμπτωματικούς και μη φορείς του SARS-CoV-2 λόγω της ευρύτατης διασποράς στην Κοινότητα, αφού τελικά αναγκάζονται να χρησιμοποιούν τα Μέσα Μαζικής Μεταφοράς τύπου ΚΤΕΛ  για μακρινές αποστάσεις με ενδεχόμενη παρατεταμένη έκθεση, ή, λόγω και της θέσης του ΓΝΘ Παπαγεωργίου στα όρια του αστικού ιστού, διάφορα/πολλαπλά αστικά λεωφορεία με πολλαπλάσιο κίνδυνο επιμόλυνσης.

Έτσι, εργαζόμενοι που γνωρίζουν πώς να προφυλάσσονται και εργάζονται καθημερινά στον ίδιο χώρο, ταλαιπωρούνται καθημερινά και εκτίθενται ταυτόχρονα! Αναλογιστείτε πως θα μπορούσε να καταστεί λειτουργική και ασφαλής η μετακίνηση και ο συντονισμός και των δικών σας κλιμακίων διεξαγωγής test που οργώνουν όλη την Επικράτεια σε αυτήν την καθημερινή κοινή μας μάχη, αν θα έπρεπε να διασπαρούν στα ποικίλα ΜΜΜ προκειμένου να φτάσουν στον πληθυσμό στόχο!

Παρακαλούμε για τις δικές σας ενέργειες,

--

Παναγιώτης Τουχτίδης

Πρόεδρος ΔΣ ΣΕΝΠ 6976007666

Αλέξανδρος Μανωλίτσας

Γ. Γραμματέας